cometadata/datacite-titles-descriptions-related-identifiers huggingface dataset:
DOI: 10.6084/m9.figshare.26551312
title: Additional file 1 of Frequency, types, and factors associated with complementary and alternative medicine use among patients on maintenance haemodialysis

description: Additional file 1.
DOI: 10.6084/m9.figshare.26554904
title: Additional file 2 of Design and validation of a multi-task, multi-context protocol for real-world gait simulation

description: Additional file 2. Walking speed data from the laboratory-based assessment.
DOI: 10.15468/dl.6ys9wt
title: Occurrence Download

description: A dataset containing 999 species occurrences available in GBIF matching the query:
{
 "and" : [
 "Country is one of (Russian Federation, United States of America, Japan, Canada)",
 "HasCoordinate is true",
 "HasGeospatialIssue is false",
 "TaxonKey is Rhododendron camtschaticum Pall."
 ]
}

 The dataset includes 999 records from 44 constituent datasets; see https://api.gbif.org/v1/occurrence/download/0063904-240626123714530/datasets/export for details.
 
Data from some individual datasets included in this download may be licensed under less restrictive terms.
DOI: 10.15468/dl.9xstbp
title: Occurrence Download

description: A dataset containing 35 species occurrences available in GBIF matching the query:
{
 "Geometry" : [
 "POLYGON ((147.215161 -33.325943, 147.215161 -33.328189, 147.21067 -33.328189, 147.21067 -33.332681, 147.208424 -33.332681, 147.208424 -33.339418, 147.215161 -33.339418, 147.215161 -33.332681, 147.217407 -33.332681, 147.217407 -33.328189, 147.219653 -33.328189, 147.219653 -33.325943, 147.215161 -33.325943))"
 ]
}

 The dataset includes 35 records from 1 constituent datasets; see https://api.gbif.org/v1/occurrence/download/0063905-240626123714530/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2023.382
title: ความสัมพันธ์ระหว่างผลการดำเนินงานด้านสิ่งแวดล้อม สังคม และบรรษัทภิบาล (ESG PERFORMANCE) กับความเสี่ยงและผลตอบแทนจากการลงทุนในหลักทรัพย์ของบริษัทจดทะเบียนในตลาดหลักทรัพย์แห่งประเทศไทย (SET)

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างผลการดําเนินงาน ด้านสิ่งแวดล้อม สังคม และบรรษัทภิบาล (ESG) กับความเสี่ยงและผลตอบแทนจากการลงทุนในหลักทรัพย์ของบริษัทจดทะเบียนในตลาดหลักทรัพย์แห่งประเทศไทย (SET) การศึกษานี้ใช้วิธีการวิเคราะห์โมเดลโครงสร้าง (Structural Equation Model : SEM) ในการวิเคราะห์ข้อมูลของผลการดำเนินงานด้าน ESG และข้อมูลทั่วไปของบริษัท ระหว่างปี พ.ศ. 2558 – 2566 ทั้งหมด 134 บริษัท จำนวนทั้งสิ้น 811 ตัวอย่าง โดยเก็บรวบรวมข้อมูลผลการดำเนินงานด้าน ESG จากบริษัทผู้ประเมิน 2 รายได้แก่ ESG Book และ Refinitivผลการศึกษาพบว่าระหว่างผลการดําเนินงานด้านสิ่งแวดล้อม สังคม และบรรษัทภิบาลซึ่งวัดโดยคะแนน ESG มีผลกระทบทางตรงในเชิงลบกับความเสี่ยงจากการลงทุนในหลักทรัพย์ประเภทความเสี่ยงที่ไม่เป็นระบบ แต่ไม่มีผลกระทบต่อความเสี่ยงประเภทอื่นและผลตอบแทนจากการลงทุนในหลักทรัพย์ การศึกษานี้เป็นประโยชน์ต่อบริษัทเพื่อช่วยจัดการความเสี่ยงและการดำเนินงานให้มีประสิทธิภาพมากยิ่งขึ้น รวมไปถึงมีประโยชน์ต่อนักลงทุนเพื่อนำไปพิจารณาตัดสินใจลงทุนในหลักทรัพย์เพิ่มเติม
DOI: 10.14457/tu.the.2023.383
title: ผลกระทบของดัชนีชี้วัดความยั่งยืนต่อความเสี่ยงเฉพาะตัวของบริษัท: กรณีศึกษาในประเทศไทย

description: การค้นคว้าอิสระนี้มีวัตถุประสงค์เพื่อศึกษาความสัมพันธ์และผลกระทบของดัชนีชี้วัดความยั่งยืนต่อความเสี่ยงเฉพาะตัวของบริษัท โดยมีกลุ่มตัวอย่าง คือ บริษัทจดทะเบียนในตลาดหลักทรัพย์แห่งประเทศไทยที่ได้รับการประเมินการดำเนินงานด้านความยั่งยืน ซึ่งมีการจัดทำคะแนนการดำเนินงานด้านสิ่งแวดล้อม (E Score) คะแนนการดำเนินงานด้านสังคม (S Score) คะแนนการดำเนินงานด้านธรรมาภิบาล (G Score) และคะแนนการดำเนินงานด้านสิ่งแวดล้อม สังคม และธรรมาภิบาล (ESG Score) จาก Refinitiv Eikon ตั้งแต่ปี พ.ศ. 2561 ถึง พ.ศ. 2565 จากการวิเคราะห์การถดถอยพบว่า คะแนนการดำเนินงานด้านธรรมาภิบาลส่งผลเชิงบวกต่อความเสี่ยงเฉพาะตัวของบริษัท และขนาดของบริษัทส่งผลเชิงลบต่อความเสี่ยงเฉพาะตัวของบริษัทอย่างมีนัยสำคัญ นอกจากนี้ จากการทดสอบทีเพิ่มเติมพบว่า ความเสี่ยงเฉพาะตัวของบริษัท ESG Score E Score S Score และ G Score ในอุตสาหกรรมที่ไม่อ่อนไหวและอุตสาหกรรมที่อ่อนไหวแตกต่างกันอย่างมีนัยสำคัญ โดยบริษัทในอุตสาหกรรมอ่อนไหวมีค่าเฉลี่ยความเสี่ยงเฉพาะตัวของบริษัทต่ำกว่าบริษัทในอุตสาหกรรมที่ไม่อ่อนไหว รวมทั้งมี ESG Score E Score S Score และ G Score สูงกว่าบริษัทในอุตสาหกรรมที่ไม่อ่อนไหว
DOI: 10.14457/tu.the.2023.384
title: บทบาทที่เปลี่ยนไปของผู้จัดทำและผู้ตรวจสอบในการเปิดเผยข้อมูลทางการเงินที่เกี่ยวข้องกับความยั่งยืนในงบการเงิน (IFRS S1) สำหรับ ESG ในมุมมองผู้ตรวจสอบบัญชี

description: การค้นคว้าอิสระนี้มีวัตถุประสงค์เพื่อสร้างองค์ความรู้และเสนอแนวทางปรับตัวแก่บริษัทที่จดทะเบียนในตลาดหลักทรัพย์ฯ และผู้ตรวจสอบบัญชีในการจัดทำและเปิดเผยข้อมูลทางการเงินที่เกี่ยวข้องกับความยั่งยืนในงบการเงินตามมาตรฐานการรายงานทางการเงินเกี่ยวกับการเปิดเผยด้านความยั่งยืน ฉบับที่ 1 (IFRS S1) โดยใช้วิธีการวิเคราะห์เนื้อหาผ่านการเก็บรวบรวมข้อมูลจากการสัมภาษณ์ผู้เชี่ยวชาญด้านการตรวจสอบและให้คำแนะนำ 4 ท่าน ในประเด็นที่เกี่ยวข้องกับการปฏิบัติงานด้านความยั่งยืนและทัศนคติต่อแบบร่างมาตรฐานการรายงานทางการเงินฉบับนี้ ร่วมกับการศึกษาข้อมูลจากแหล่งทุติยภูมิควบคู่ ผลการศึกษาพบว่าผู้เชี่ยวชาญด้านการตรวจสอบและผู้ให้คำปรึกษาในบริษัทบัญชีชั้นนำทราบและมีความพร้อมต่อการประยุกต์ใช้การรายงานทางการเงินเกี่ยวกับการเปิดเผยด้านความยั่งยืนฉบับที่ 1 (IFRS S1) แต่ทิศทางของบริษัทที่สนใจหรือต้องจัดทำตามมาตรฐานการรายงานทางการเงินฉบับนี้จะต้องเตรียมความพร้อม ติดตามข่าวสาร และพิจารณาถึงความเหมาะสมและความจำเป็นควบคู่ประกอบกันก่อนการประยุกต์ใช้มาตรฐานฉบับนี้
DOI: 10.14457/tu.the.2023.385
title: วิเคราะห์เปรียบเทียบการใช้แมชชีนเลิร์นนิ่งในการเลือกหุ้นในตลาดหลักทรัพย์แห่งประเทศไทย (SET)

description: งานวิจัยนี้มีวัตถุประสงค์เพื่อศึกษาเปรียบเทียบการใช้เครื่องมือแมชชีนเลิร์นนิ่ง ในรูปแบบที่แตกต่างกัน ได้แก่ K-mean clustering, Hierarchy clustering, Affinity propagation clustering, Random Forest Model เปรียบเทียบกับการใช้ Low-correlation strategy ในการเลือกหุ้นสร้างกลุ่มหลักทรัพย์ (Portfolio) ในตลาดหลักทรัพย์แห่งประเทศไทย (SET) โดยให้น้ำหนักหุ้นแต่ละตัวเท่า ๆ กัน (Equally weighted) มีตัวชี้วัดคืออัตราผลตอบแทนต่อความเสี่ยง (Sharp ratio) โดยใช้ข้อมูลราคาปิดที่ปรับปรุงแล้ว (Adjusted Close) และข้อมูลอัตราส่วนทางการเงินจำนวน 6 อัตรา ได้แก่ อัตราผลตอบแทนต่อสินทรัพย์รวม (ROA), อัตราส่วนผลตอบแทนผู้ถือหุ้น (ROE), อัตรากำไรสุทธิ (Net Profit Margin), อัตราส่วนกำไรต่อหุ้น (EPS), อัตราผลตอบแทนจากเงินปันผล (Dividend Yield), อัตราส่วนหนี้สินต่อส่วนผู้ถือหุ้น (D/E Ratio) ตั้งแต่วันที่ 1 มกราคม พ.ศ. 2563 ถึง วันที่ 31 ธันวาคม พ.ศ. 2565 รวมทั้งสิ้น 3 ปี เพื่อใช้ในการทำ In-sample period และข้อมูลราคาปิดที่ปรับปรุงแล้ว ตั้งแต่วันที่ 1 มกราคม พ.ศ. 2566 ถึง วันที่ 31 ธันวาคม พ.ศ. 2566 รวมทั้งสิ้น 1 ปี เพื่อใช้ในการทำ In-sample forecast จากการศึกษาวิจัยพบว่าในช่วง In-sample period การใช้แมชชีนเลิร์นนิ่ง เพื่อเลือกหุ้น ทั้ง Unsupervised Learning และ Supervised Learning สามารถสร้างพอร์ตโฟลิโอที่มีค่า Sharp ratio สูงกว่าการเลือกหุ้นด้วย Low-correlation Strategy โดยพอร์ตโฟลิโอจาก Random Forest Model มีค่า Sharp ratio อยู่ที่ 1.08 ซึ่งมากที่สุดจากทุกพอร์ตโฟลิโอ ส่วนพอร์ตโฟลิโอจาก Low-correlation strategy ทำได้เพียง 0.48 ในทางกลับกันเมื่อนำข้อมูล In-sample forecast มาทดสอบเพื่อหา Sharp ratio ของปี พ.ศ. 2566 พบว่า Sharp ratio ของพอร์ตโฟลิโอจาก Unsupervised Learning มีค่าติดลบทุกพอร์ต และค่า Sharp ratio ของพอร์ตโฟลิโอ Random Forest ก็มีค่าลดลงเป็น 0.24 ส่วนค่า Sharp ratio ของพอร์ตโฟลิโอ Low-correlation strategy กลับมีค่าเพิ่มขึ้นเป็น 0.61 ทำให้ได้ผลสรุปว่าการนำแมชชีนเลิร์นนิ่ง ทั้ง Supervised Learning และ Unsupervised Learning มาเลือกหุ้นสร้างกลุ่มหลักทรัพย์ ทำให้ได้ Portfolio ที่มี Sharp ratio สูงกว่าการเลือกหุ้นด้วย Low-correlation strategy เพียงแค่ช่วง In-sample period แต่เมื่อนำการเลือกหุ้นแบบเดิมมาใช้ในช่วง In-sample forecast กลับให้ผลตรงกันข้าม คือพอร์ตโฟลิโอที่เลือกหุ้นโดยแมชชีนเลิร์นนิ่งทั้ง 2 แบบ ให้ค่า Sharp ratio น้อยกว่าพอร์ตโฟลิโอ Low-correlation strategy อย่างไรก็ตาม Random Forest Model ของการศึกษาวิจัยนี้ยังมีค่าความคลาดเคลื่อนสูงเนื่องจากปัจจัยทางข้อมูล และเศรษฐกิจ
DOI: 10.14457/tu.the.2023.386
title: ความสัมพันธ์ระหว่างโอกาสในการผิดนัดชำระหนี้และการตกแต่งกำไรของบริษัทจดทะเบียนในตลาดหลักทรัพย์แห่งประเทศไทย

description: การค้นคว้าอิสระนี้มีวัตถุประสงค์เพื่อศึกษาความสัมพันธ์ระหว่างโอกาสในการผิดนัดชำระหนี้และการตกแต่งกำไรของบริษัทจดทะเบียนในตลาดหลักทรัพย์แห่งประเทศไทย การศึกษานี้ใช้การวิเคราะห์ถดถอยพหุคูณ โดยวิเคราะห์ข้อมูลจากกลุ่มตัวอย่างจำนวน 477 บริษัท คิดเป็น 1,431 ตัวอย่าง ในระหว่างปีพ.ศ. 2564 ถึง 2566 เป็นระยะเวลา 3 ปี จากบริษัทในทุกกลุ่มอุตสาหกรรม ยกเว้นอุตสาหกรรมธุรกิจการเงิน ผลการศึกษาพบว่าโอกาสในการผิดนัดชำระหนี้มีความสัมพันธ์ต่อการตกแต่งกำไรผ่านรายการคงค้าง โดยมีรูปแบบของความสัมพันธ์เป็นเส้นโค้งเว้าหรือพาราโบลาหงาย ซึ่งสามารถอธิบายได้ว่าเมื่อโอกาสในการผิดนัดชำระหนี้เพิ่มขึ้น การตกแต่งกำไรผ่านรายการคงค้างจะลดลง แต่เมื่อการตกแต่งกำไรผ่านรายการคงค้างลดลงจนถึงจุดต่ำสุด การเพิ่มขึ้นของโอกาสในการผิดนัดชำระหนี้ จะทำให้การตกแต่งกำไรผ่านรายการคงค้างเพิ่มขึ้นตามไปด้วย แสดงว่าเมื่อโอกาสในการผิดนัดชำระหนี้ต่ำ ผู้บริหารจะไม่มีแรงจูงใจในการตกแต่งกำไรผ่านรายการคงค้างมากนัก แต่เมื่อโอกาสในการผิดนัดชำระหนี้สูงขึ้น ผู้บริหารจะตกแต่งกำไรผ่านรายการคงค้างเพื่อหลีกเลี่ยงการแสดงผลประกอบการที่ไม่ดีสู่สาธารณะ อีกทั้งพบว่าบริษัทที่มีขนาดเล็ก บริษัทที่ไม่ได้ใช้บริการของสำนักงานตรวจสอบบัญชีในกลุ่ม BIG4 และบริษัทที่มีอัตราผลตอบแทนจากสินทรัพย์สูง มีแนวโน้มที่จะตกแต่งกำไรผ่านรายการคงค้างสูง
DOI: 10.14457/tu.the.2023.387
title: ความสัมพันธ์ระหว่างความเสี่ยงในการล้มละลายและการตกแต่งกำไรผ่านรายการคงค้างที่เกิดจากดุลยพินิจของผู้บริหารของบริษัทที่จดทะเบียนในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างความเสี่ยงในการล้มละลายและการตกแต่งกำไรผ่านรายการคงค้างที่เกิดจากดุลยพินิจของผู้บริหารของบริษัทที่จดทะเบียนในตลาดหลักทรัพย์แห่งประเทศไทย จำนวน 486 ตัวอย่าง ซึ่งความเสี่ยงในการล้มละลายคำนวณตามแบบจำลอง EM-Score Model แบบ 4 ตัวแปร และการตกแต่งกำไรผ่านรายการคงค้างที่เกิดจากดุลยพินิจของผู้บริหารคำนวณตามแบบจำลอง Extended Modified Jones ของ Yoon, Miller, & Jiraporn (2006) โดยเก็บรวบรวมข้อมูลจากงบการเงินผ่านทางตลาดหลักทรัพย์ฉบับออนไลน์ หรือ SETSMART ตั้งแต่ปี พ.ศ. 2564 ถึง 2565 รวมเป็นระยะเวลา 2 ปี ในทุกกลุ่มอุตสาหกรรม ยกเว้นกลุ่มธนาคาร บริษัทเงินทุนหลักทรัพย์ บริษัทประกันภัย และบริษัทประกันชีวิต และข้อมูลที่เกี่ยวข้องกับประเภทของผู้ตรวจสอบบัญชีจะเก็บจากแบบแสดงรายการข้อมูลประจำปี แบบ 56-1 แล้วจึงนำข้อมูลที่เก็บรวบรวมได้มาวิเคราะห์ทางสถิติ 2 รูปแบบ คือ สถิติเชิงพรรณนา และสถิติเชิงอนุมาน โดยสถิติเชิงอนุมานแบ่งออกเป็น การวิเคราะห์ค่าสัมประสิทธิ์สหสัมพันธ์ และการวิเคราะห์การถดถอยเชิงพหุคูณผลการศึกษาพบว่า ความเสี่ยงในการล้มละลายมีความสัมพันธ์เชิงลบกับการตกแต่งกำไรผ่านรายการคงค้างที่เกิดจากดุลยพินิจของผู้บริหารของบริษัทจดทะเบียนในตลาดหลักทรัพย์แห่งประเทศไทย ในส่วนตัวแปรควบคุมที่ได้แก่ ประเภทของผู้ตรวจสอบบัญชี (Audit Firms) ขนาดของบริษัท (Size) การเติบโตของยอดขาย (Sales Growth) และอัตราผลตอบแทนผู้ถือหุ้น (ROE) พบว่า ขนาดของบริษัท (Size) มีความสัมพันธ์เป็นบวกกับการตกแต่งกำไรผ่านรายการคงค้างที่เกิดจากดุลยพินิจของผู้บริหาร และอัตราผลตอบแทนผู้ถือหุ้น (ROE) มีความสัมพันธ์เป็นลบกับการตกแต่งกำไรผ่านรายการคงค้างที่เกิดจากดุลยพินิจของผู้บริหาร ส่วนประเภทของผู้ตรวจสอบบัญชี (Audit Firms) และการเติบโตของยอดขาย (Sales Growth) ไม่พบความสัมพันธ์กับการตกแต่งกำไรผ่านรายการคงค้างที่เกิดจากดุลยพินิจของผู้บริหาร
DOI: 10.14457/tu.the.2023.388
title: ผลกระทบของคุณลักษณะของตราสารหนี้ต่อส่วนต่างของอัตราผลตอบแทนระหว่างตราสารหนี้เพื่ออนุรักษ์สิ่งแวดล้อมกับตราสารหนี้ทั่วไปที่จดทะเบียนในประเทศไทย

description: การศึกษานี้มีวัตถุประสงค์เพื่อศึกษาผลกระทบของคุณลักษณะของตราสารหนี้ต่อส่วนต่างของอัตราผลตอบแทนระหว่างตราสารหนี้เพื่ออนุรักษ์สิ่งแวดล้อมกับตราสารหนี้ทั่วไป (กรีนเนียม) ที่จดทะเบียนในประเทศไทย โดยใช้วิธีการวิเคราะห์ถดถอยพหุคูณ และวิธี Bond Matching Method สำหรับข้อมูลตราสารหนี้ที่จดทะเบียนในประเทศไทย ระหว่างปี 2563 ถึง 2566 จำนวนรวม 41 ชุดข้อมูล ผลการศึกษาพบว่า มีกรีนเนียมเกิดขึ้นในตลาดตราสารหนี้เพื่ออนุรักษ์สิ่งแวดล้อมไทยที่ระดมทุนในปี 2564 และ 2565 ในกลุ่มธุรกิจการเงิน และธุรกิจพัฒนาอสังหาริมทรัพย์ นอกจากนี้พบว่า อายุของตราสารหนี้ที่เพิ่มขึ้น และการเปิดเผยข้อมูลผลการประเมินความยั่งยืนของบริษัทผู้ออกตราสารหนี้ส่งผลให้เกิดกรีนเนียมเพิ่มขึ้น ขณะที่การได้รับการรับรองมาตรฐาน CBI-CBS ส่งผลให้กรีนเนียมลดลง การศึกษานี้เป็นประโยชน์ต่อบริษัทผู้ออกตราสารหนี้ นักลงทุน และผู้ที่สนใจศึกษาเกี่ยวกับส่วนต่างของอัตราผลตอบแทนระหว่างตราสารหนี้เพื่ออนุรักษ์สิ่งแวดล้อมกับตราสารหนี้ทั่วไปที่จดทะเบียนในประเทศไทย
DOI: 10.14457/tu.the.2023.389
title: ผลกระทบจากการปรับใช้ agenda decision เรื่องการถือครองคริปโทเคอร์เรนซีของกิจการต่อวิจารณญาณของนักลงทุนทั่วไป

description: งานวิจัยนี้มีจุดประสงค์เพื่อศึกษาเชิงเปรียบเทียบถึงผลกระทบของวิธีการทางบัญชีในอดีตตาม IAS 38 และวิธีการทางบัญชีในปัจจุบันตาม Agenda Decision เรื่อง การถือครองคริปโทเคอร์เรนซี ต่อวิจารณญาณของนักลงทุนทั่วไป โดยเป็นงานวิจัยเชิงทดลองในรูปแบบ 3x1 between-subjects design ในช่วงเวลาระหว่างเดือนมีนาคมถึงเดือนเมษายน ปี พ.ศ. 2567 และมีกลุ่มตัวอย่างเป็นนักศึกษาปริญญาโททางด้านบริหารธุรกิจและการบัญชีซึ่งเป็นตัวแทนของนักลงทุนทั่วไป จำนวน 95 คน ผลการศึกษาพบว่างบการเงินที่ใช้วิธีการทางบัญชีตาม IAS 2 ซึ่งวัดมูลค่าด้วยวิธีมูลค่าที่ต่ำกว่าระหว่างราคาทุนหรือมูลค่าสุทธิที่จะได้รับ จะทำให้นักลงทุนทั่วไปประเมินความเสี่ยงในการลงทุนสูงกว่าเมื่อเปรียบเทียบกับงบการเงินที่ใช้วิธีการทางบัญชีตาม IAS 38 ซึ่งวัดมูลค่าด้วยวิธีราคาทุน การศึกษานี้เป็นประโยชน์ต่อผู้ที่เกี่ยวข้องในการออกมาตรฐานการบัญชีในการนำผลของงานวิจัยไปประกอบการตัดสินใจถึงแนวทางในการบันทึกบัญชีและการแสดงรายการที่เกี่ยวข้องกับคริปโทเคอร์เรนซีต่อไปในอนาคต
DOI: 10.14457/tu.the.2023.390
title: ผลกระทบของอัตราส่วนทางการเงินต่อราคาหลักทรัพย์ของบริษัทที่ถูกคัดเลือกให้อยู่ในดัชนีของตลาดหลักทรัพย์แห่งประเทศไทย

description: การค้นคว้าอิสระนี้มีวัตถุประสงค์เพื่อวิเคราะห์ผลกระทบของอัตราส่วนทางการเงินต่อราคาหลักทรัพย์ของบริษัทที่ถูกคัดเลือกให้อยู่ในดัชนีของตลาดหลักทรัพย์แห่งประเทศไทย โดยวิเคราะห์การถดถอยพหุคูณ (Multiple Regression Analysis) วิเคราะห์ข้อมูลจากกลุ่มตัวอย่าง 175 บริษัท เก็บข้อมูลรายไตรมาสในระยะเวลาทั้งหมด 3 ปี ตั้งแต่ไตรมาสที่ 1 พ.ศ. 2564 ถึงไตรมาสที่ 4 พ.ศ. 2566 รวม 12 ไตรมาส ทั้งหมด 2,100 ตัวอย่าง ผลการศึกษาพบว่า อัตราส่วนทางการเงินที่ส่งผลบวกต่อราคาหลักทรัพย์ในทุกดัชนีของตลาดหลักทรัพย์แห่งประเทศไทย ได้แก่ อัตราส่วนมูลค่าตามบัญชีต่อหุ้น (BVPS) และอัตราราคาตลาดต่อมูลค่าหุ้นทางบัญชี (PBV) รวมถึงพบว่าอัตราผลตอบแทนสินทรัพย์ (ROA) ส่งผลบวกต่อดัชนี sSET ตรงข้ามกับอัตรากำไรสุทธิ (NPM) ที่ส่งผลลบ ในขณะที่อัตราส่วนหนี้สินต่อส่วนของผู้ถือหุ้น (DE) ส่งผลบวกต่อดัชนี sSET และส่งผลลบต่อ SET50 ส่วนอัตราราคาตลาดต่อกำไรต่อหุ้น (PE) ส่งผลบวกต่อดัชนี SETCLMV อัตราส่วนเงินปันผลตอบแทน (DY) ส่งผลบวกต่อดัชนี SETHD แต่ส่งผลลบต่อดัชนี SET50 SETESG และ SETWB ทั้งนี้ไม่พบว่าอัตราผลตอบแทนผู้ถือหุ้น (ROE) มีสัมพันธ์กับดัชนีใด ๆ โดยนักลงทุนที่มีความสนใจหลักทรัพย์ที่อยู่ในดัชนีของตลาดหลักทรัพย์แห่งประเทศไทยสามารถนำอัตราส่วนทางการเงินเหล่านี้ไปประกอบการตัดสินใจลงทุนได้
DOI: 10.14457/tu.the.2023.391
title: การตกแต่งกำไรของผู้เข้าซื้อก่อนการควบรวมกิจการ

description: งานวิจัยนี้มีวัตถุประสงค์เพื่อศึกษาว่าในการเข้าซื้อกิจการและควบรวมกิจการซึ่งดำเนินการเสร็จสิ้นระหว่างปี พ.ศ. 2547 - 2566 ผู้เข้าซื้อกิจการ (Acquiring Firm) ที่เป็นบริษัทจดทะเบียนในตลาดหลักทรัพย์ประเทศไทย มีการตกแต่งกำไรผ่านรายการคงค้างที่เกิดจากดุลยพินิจของผู้บริหารในไตรมาสก่อนที่จะทำยื่นคำเสนอซื้อกิจการหรือไม่ โดยมีข้อสันนิษฐานหลักว่าบริษัท ผู้เข้าซื้อในธุรกรรมที่ใช้การแลกเปลี่ยนหุ้นจะสร้างแรงจูงใจให้ผู้บริหารบริษัทที่เข้าซื้อตกแต่งกำไร เพื่อให้ราคาหุ้นของบริษัทอยู่สูง เพื่อให้เกิดข้อได้เปรียบในการแลกเปลี่ยนหุ้น ผลการศึกษาพบว่า บริษัทผู้เข้าซื้อกิจการที่มีการแลกเปลี่ยนหุ้นจะมีการตกแต่งกำไร ในไตรมาสก่อนการประกาศเข้าซื้อกิจการ และยังพบว่าการมีอัตราผลตอบแทนต่อสินทรัพย์ที่สูงเอื้อต่อการตกแต่งกำไร อย่างไรก็ตามหากขนาดธุรกรรมที่จะเกิดขึ้นมีขนาดใหญ่การตกแต่งกำไรของผู้บริหารจะลดลง อันอาจเนื่องมาจากกระบวนการตรวจสอบเข้มข้นขึ้น
DOI: 10.6084/m9.figshare.26551612.v1
title: Additional file 3 of Effects on groundwater storage of restoring, constructing or draining wetlands in temperate and boreal climates: a systematic review

description: Additional file 3. List of articles excluded at full text screening and reasons for exclusion.
DOI: 10.14457/tu.the.2023.392
title: การศึกษาขั้วอารมณ์ (sentiment analysis) ของการเปิดเผยด้าน ESG ของบริษัทที่ได้รับการคัดเลือกเป็นหลักทรัพย์ที่ถูกคำนวณในดัชนี SETTHSI เฉพาะกลุ่มทรัพยากร (resource)

description: แนวคิดเรื่อง ESG กำลังได้รับความนิยมในช่วงหลายปีที่ผ่านมา นักลงทุนเลือกนำ ESG มาใช้เป็นเกณฑ์ในการตัดสินใจลงทุนที่เกี่ยวกับประเด็นด้านความยั่งยืนซึ่งสามารถศึกษาการเปิดเผยข้อมูล ESG ได้ผ่านรายงานประจำปีหรือแบบฟอร์ม 56-1 One Report อย่างไรก็ตามเนื้อหาในรายงานประจำปีมีข้อความเป็นจำนวนมากซึ่งทำใช้เวลาในการวิเคราะห์ด้วยตนเองเป็นเวลานาน เพื่อเผชิญกับปัญหาดังกล่าว งานวิจัยชิ้นนี้จึงได้นำโมเดล Transformers ซึ่งเป็นหนึ่งในศาสตร์ของ Machine Learning เข้ามาใช้ในการประมวลผลและจัดการกับข้อมูลประเภทข้อความ (Text) ที่มีอยู่จำนวนมากภายในรายงานประจำปี งานวิจัยชิ้นนี้มีจุดประสงค์เพื่อให้นักลงทุนได้รับรู้วิธีการวิเคราะห์ข้อความ (Textual Analysis) ของการเปิดเผยข้อมูลด้าน ESG ซึ่งเป็นวิธีการวิเคราะห์ที่นอกเหนือจากการวิเคราะห์ตัวเลขทางการเงิน ผ่านการพัฒนาโมเดลภาษาที่มุ่งเน้นเฉพาะด้าน ESG ที่อยู่ภายในรายงานประจำปี จากนั้นจึงทำประเมินผลของประสิทธิภาพโมเดลที่มุ่งเน้นไปที่ด้าน ESG โดยเฉพาะเทียบกับโมเดลที่มุ่งเน้นโดยภาพรวม พบว่าโมเดลที่มุ่งเน้นเฉพาะด้าน ESG มีความแม่นยำในการทำนายที่สูงกว่า ขั้นถัดมาจึงได้นำโมเดลเฉพาะด้าน ESG นี้มาใช้ในการทำ Sentiment Analysis ของการเปิดเผยข้อความระหว่างปี 2563-2565 ของบริษัทในกลุ่มทรัพยากรจำนวน 27 บริษัท ผลการศึกษาพบว่าบริษัทส่วนใหญ่ให้น้ำหนักไปกับการเปิดเผย Aspect ด้าน ESG ไปที่ด้าน Social มากที่สุด และมีการเปิดเผย Sentiment ของข้อความด้าน ESG ไปในขั้วที่เป็นกลาง (Neutral)
DOI: 10.14457/tu.the.2023.393
title: ผลกระทบของปัจจัยเศรษฐกิจมหภาคที่มีต่อดัชนีราคาหุ้นกลุ่มธุรกิจธนาคาร และดัชนีราคาหุ้นกลุ่มธุรกิจประกันภัยและประกันชีวิต: กรณีศึกษาตลาดหลักทรัพย์แห่งประเทศไทย

description: การค้นคว้าอิสระนี้มีวัตถุประสงค์เพื่อศึกษาความสัมพันธ์ระหว่างปัจจัยทางเศรษฐกิจมหภาคที่ส่งผลต่อดัชนีราคาหุ้นกลุ่มธุรกิจธนาคาร และดัชนีราคาหุ้นกลุ่มประกันภัยและประกันชีวิต การศึกษานี้ใช้วิธีสมการถดถอยเชิงพหุคูณ (Multiple Linear Regression) ในการวิเคราะห์ข้อมูลรายเดือนของดัชนีราคาหุ้นกลุ่มประกันภัย และดัชนีราคาหุ้นกลุ่มประกันภัยและประกันชีวิต ระหว่างเดือนมกราคม พ.ศ. 2545 ถึง ธันวาคม พ.ศ. 2566 จำนวนทั้งสิ้น 264 ตัวอย่างข้อมูล ผลการศึกษา พบว่า อัตราแลกเปลี่ยน ดัชนีความเชื่อมั่นทางธุรกิจ และดัชนีอุตสาหกรรมดาวโจนส์ มีความสัมพันธ์ในเชิงบวกต่อดัชนีราคาหุ้นกลุ่มธุรกิจธนาคาร และพบว่า ดัชนีความเชื่อมั่นทางธุรกิจ ดัชนีอุตสาหกรรมดาวโจนส์ อัตราผลตอบแทนพันธบัตรรัฐบาลสหรัฐอเมริกาอายุ 10 ปี มีความสัมพันธ์ในเชิงบวกต่อดัชนีราคาหุ้นกลุ่มธุรกิจประกันภัยและประกันชีวิต ขณะที่ดัชนีการลงทุนภาคเอกชน มีความสัมพันธ์ในเชิงลบต่อดัชนีราคาหุ้นกลุ่มธุรกิจประกันภัยและประกันชีวิต การศึกษานี้จะเป็นประโยชน์แก่นักลงทุนทำให้ทราบถึงปัจจัยทางเศรษฐกิจที่มีผลกระทบกับดัชนีกลุ่มอุตสาหกรรมธนาคารและประกันภัยเพื่อเป็นองค์ประกอบหนึ่งในการตัดสินใจเลือกลงทุนในธุรกิจนี้ได้
DOI: 10.14457/tu.the.2023.394
title: การวิเคราะห์ประสิทธิภาพผลตอบแทนระยะยาวของการเสนอขายหุ้นต่อสาธารณะครั้งแรก (IPO) บริษัทเทคโนโลยี: การณีศึกษาประเทศไต้หวันและประเทศเกาหลีใต้

description: งานวิจัยฉบับนี้ศึกษาศึกษาเกี่ยวกับผลตอบแทนระยะยาวของหุ้น IPO บริษัทเทคโนโลยีในตลาดไต้หวันและตลาดประเทศเกาหลีใต้ในช่วงปี 2010 ถึงปี 2020 เพื่อศึกษาปัจจัยที่ส่งผลต่อผลตอบแทนระยะยาวและความเหมาะสมในการลงทุนในหุ้น IPO บริษัทเทคโนโลยีของทั้ง 2 ตลาดในระยะยาว โดยผลการศึกษาผลตอบแทนด้วยวิธี Cumulative Abnormal Returns (CAR) และ Buy-and-Hold Abnormal Returns (BHAR) เป็นระยะเวลา 3 ปีหลังการซื้อขายวันแรกพบว่าให้ผลตอบแทนที่ต่ำกว่าตลาดและให้ผลตอบแทนที่เป็นลบในช่วง 3 ปีที่ทำการศึกษา โดยมี 2 ปัจจัยที่ส่งผลต่อผลตอบแทนระยะยาว 3 ปีด้วยวิธี BHAR คือ ปัจจัยด้านขนาดของบริษัทและอายุของบริษัทโดยที่อายุของบริษัทให้ผลลัพธ์ที่แปรผกผันกับผลตอบแทนในช่วงระยะเวลา 3 ปี
DOI: 10.14457/tu.the.2023.395
title: อิทธิพลการเปลี่ยนแปลงดัชนีเศรษฐกิจสหรัฐอเมริกาต่อความผันผวนของผลตอบแทนจากอัตราแลกเปลี่ยนสกุลเงินยูโรต่อดอลล่าร์สหรัฐฯ ดอลล่าร์สหรัฐฯต่อเยน และปอนด์สเตอร์ลิงต่อดอลลาร์สหรัฐฯ

description: งานค้นคว้าอิสระนี้มีวัตถุประสงค์เพื่อศึกษาความสัมพันธ์ของการเปลี่ยนแปลงดัชนีที่สำคัญของสหรัฐอเมริกา 10 ดัชนี ประกอบด้วย ดัชนีชี้วัดผลิตภัณฑ์มวลรวมภายในประเทศ ดัชนีความเชื่อมั่นผู้บริโภค ดัชนีผู้จัดการฝ่ายจัดซื้อภาคการผลิต ดัชนีผู้จัดการฝ่ายจัดซื้อภาคบริการ ดัชนีราคาผู้บริโภค ดัชนีราคาผู้ผลิต อัตราการว่างงาน ดุลการค้า ตัวเลขการจ้างงานนอกภาคการเกษตร และยอดค้าปลีก กับการเปลี่ยนแปลงความผันผวนของผลตอบแทนจากอัตราแลกเปลี่ยนใน 3 สกุลเงิน ได้แก่ ยูโรต่อดอลล่าร์สหรัฐฯ (EURUSD) ดอลล่าร์สหรัฐฯ ต่อเยน (USDJPY) และปอนด์สเตอร์ลิงต่อดอลลาร์สหรัฐฯ (GBPUSD) โดยวิเคราะห์ข้อมูลผ่านสมการถดถอยพหุคูณ (Multiple Regression) ระหว่างปี พ.ศ. 2557 ถึง พ.ศ. 2566 ระยะเวลา 10 ปี รวม 938 ชุดข้อมูล ผลการศึกษาพบว่าการเปลี่ยนแปลงดัชนีการจ้างงานนอกภาคการเกษตรและดัชนีอัตราการว่างงานมีความสัมพันธ์เชิงบวกต่อการเปลี่ยนแปลงของความผันผวนของผลตอบแทนอัตราแลกเปลี่ยนสกุลเงิน EURUSD ขณะที่การเปลี่ยนแปลงของดัชนีราคาผู้บริโภคมีความสัมพันธ์เชิงลบกับการเปลี่ยนแปลงของความผันผวนของผลตอบแทนอัตราแลกเปลี่ยนสกุลเงิน USDJPY และ GBPUSDการศึกษานี้ช่วยให้นักลงทุนทราบเกี่ยวกับอิทธิพลของการเปลี่ยนแปลงดัชนีเศรษฐกิจสหรัฐอเมริกาต่อความผันผวนของผลตอบแทนจากอัตราแลกเปลี่ยนสกุลเงิน EURUSD USDJPY และ GBPUSD เพื่อนำไปประกอบการวางแผนกลยุทธ์การลงทุนในช่วงระยะเวลาที่มีการประกาศค่าดัชนี
DOI: 10.14457/tu.the.2023.396
title: ประสบการณ์ลูกค้าในการค้าปลีกแฟชั่นรวดเร็วแบบช่องทางไร้รอยต่อที่ส่งผลต่อการรักษาลูกค้า

description: งานวิจัยนี้มีวัตถุประสงค์เพื่อศึกษาประสบการณ์ลูกค้าในการค้าปลีกแฟชั่นรวดเร็วแบบช่องทางไร้รอยต่อที่ส่งผลต่อการรักษาลูกค้า โดยมีการศึกษาปัจจัยการค้าปลีกแบบช่องทางไร้รอยต่อ ได้แก่ การเชื่อมต่อระหว่างช่องทาง การบูรณาการช่องทาง ความสอดคล้องของช่องทาง ความยืดหยุ่นของช่องทาง และการปรับแต่งช่องทางเฉพาะบุคคล ที่ส่งผลต่อประสบการณ์ลูกค้า และศึกษาประสบการณ์ลูกค้าในการค้าปลีกแฟชั่นรวดเร็วแบบช่องทางไร้รอยต่อที่ส่งผลต่อการรักษาลูกค้า โดยมีประสบการณ์ลูกค้าเป็นตัวแปรส่งผ่าน ทำการศึกษาในกลุ่มคนที่อาศัยอยู่ในประเทศไทยและเคยซื้อสินค้าหรือใช้บริการผ่านช่องทางร้านค้าปลีกแฟชั่นรวดเร็วมากกว่า 1 ช่องทางขึ้นไปอย่างน้อย 1 ครั้งในระยะเวลา 1 ปีที่ผ่านมา จำนวน 340 คน ผ่านการเก็บรวบรวมข้อมูลโดยใช้แบบสอบถามออนไลน์และวิเคราะห์ข้อมูลโดยใช้แบบจำลองสมการเชิงโครงสร้าง (Structural Equation Model: SEM)จากการศึกษา พบว่า ปัจจัยการค้าปลีกแบบช่องทางไร้รอยต่อด้านความสอดคล้องของช่องทางและความยืดหยุ่นของช่องทางมีผลในเชิงบวกต่อประสบการณ์ลูกค้า และประสบการณ์ลูกค้ามีผลในเชิงบวกต่อการรักษาลูกค้า ในขณะที่ประสบการณ์ลูกค้าเป็นตัวแปรส่งผ่านความสัมพันธ์ระหว่างการค้าปลีกแบบช่องทางไร้รอยต่อกับการรักษาลูกค้าในการค้าปลีกแฟชั่นรวดเร็ว ทางด้านความสอดคล้องของช่องทางและความยืดหยุ่นของช่องทางผู้วิจัยหวังว่าการศึกษาครั้งนี้จะเป็นประโยชน์ต่อธุรกิจค้าปลีกแฟชั่นรวดเร็วทั้งขนาดเล็กและขนาดใหญ่ โดยสามารถนำข้อมูลที่ได้ไปใช้ในการวางแผนและพัฒนาธุรกิจในด้านการจัดการช่องทาง เพื่อสามารถเข้าถึงและตอบสนองลูกค้าได้อย่างมีประสิทธิภาพ สร้างประสบการณ์ลูกค้าที่ดี และช่วยรักษาลูกค้าให้อยู่กับธุรกิจต่อไปในระยะยาว
DOI: 10.14457/tu.the.2023.397
title: การศึกษาประสบการณ์ของลูกค้าต่อความตั้งใจซื้อในธุรกิจขนาดเล็ก: อิทธิพลของตัวแปรกำกับด้านทัศนคติ

description: งานวิจัยนี้มีวัตถุประสงค์เพื่อศึกษาอิทธิพลของปัจจัยประสบการณ์ลูกค้า ซึ่งประกอบด้วยสิทธิประโยชน์จากการได้รับการปฏิบัติดูแลเป็นพิเศษ สิทธิประโยชน์ทางสังคม และการสื่อสารที่จะส่งผลต่อความตั้งใจซื้อในบริบทของธุรกิจขนาดเล็ก โดยมีความผูกพันและความไว้วางใจเป็นตัวแปรส่งผ่าน และเพื่อศึกษาอิทธิพลของความผูกพันและความไว้วางใจที่ส่งผลต่อความตั้งใจซื้อ โดยมีทัศนคติเป็นตัวแปรกำกับ และมีการนำโมเดล S-O-R (Stimulus-Organism-Response Model) ของ Mehrabian & Russell (1974) มาประยุกต์ใช้ในการศึกษาและอธิบายถึงความสัมพันธ์ของตัวแปรดังกล่าว งานวิจัยนี้ได้ศึกษากลุ่มคนที่มีประสบการณ์ในการซื้อสินค้าหรือใช้บริการจากธุรกิจขนาดเล็กในช่วง 1 เดือนที่ผ่านมา มีอายุ 20 ปีขึ้นไป และอาศัยอยู่ในประเทศไทยจำนวน 420 คน ผ่านการรวบรวมข้อมูลด้วยแบบสอบถามออนไลน์และวิเคราะห์ข้อมูลโดยใช้แบบจำลองสมการเชิงโครงสร้าง (Structural Equation Model: SEM) จากการศึกษาพบว่าปัจจัยประสบการณ์ลูกค้าด้านสิทธิประโยชน์จากการได้รับการปฏิบัติดูแลเป็นพิเศษและการสื่อสารส่งผลให้ลูกค้ามีความตั้งใจซื้อสินค้าและใช้บริการ โดยมีความผูกพันและความไว้วางใจเป็นตัวแปรส่งผ่าน และความผูกพันและความไว้วางใจเองก็ส่งผลต่อความตั้งใจซื้อเช่นเดียวกัน ผู้วิจัยหวังเป็นอย่างยิ่งว่ากรอบแนวคิดในงานวิจัยและผลการศึกษาครั้งนี้จะสามารถเป็นแนวทางให้ผู้ประกอบการธุรกิจขนาดเล็กนำไปศึกษาและปรับใช้ในการวางกลยุทธ์ด้านการตลาดและการบริการได้อย่างมีประสิทธิภาพ เพื่อเพิ่มขีดความสามารถในการแข่งขันให้กับธุรกิจได้อย่างยั่งยืน